Ազգին ծառա 2

«Ազգին ծառա 2» (), 2016 թվականի ուկրաինական քաղաքական կինոկատակերգություն, որը նկարահանել է ռուս-ուկրաինացի ռեժիսոր Ալեքսեյ Կիրյուշչենկոն։

2017 թվականի ապրիլին ֆիլմը առաջադրվել  է Ուկրաինայի ազգային «Ոսկե Ձիգա» կինոմրցանակի երեք կատեգորիաներում։ 2017 թվականի օգոստոսին ֆիլմն ընտրվել է 2017 թվականի Մոնրեալի միջազգային կինոփառատոնի հիմնական «Հնարք համաշխարհային կինոյում» () ծրագրի սեկցիային մասնակցելու համար։

Կապ սերիալի հետ 
Ֆիլմի իրադարձություններն ընդգրկում են հատվածներ համանուն «Ազգին ծառա» սերիալի երկրորդ եթերաշրջանից։

Սյուժե 
Վասիլի Գոլոբորոդկոն (Վոլոդիմիր Զելենսկի) արդեն գրեթե կես տարի է իշխանության ղեկին է։ Տնտեսական իրավիճակը երկրում վատացել է, գներն աճում են, ազգային արժույթը արժեզրկվում է։ Նախագահի նկատմամբ ազգային վստահությունը սրընթաց նվազում է։ Երկրում իրավիճակի կայունացման համար Գոլոբորոդկոն պետք է 15 մլրդ եվրոյի չափով ֆինանսական օգնություն ստանա արժույթի միջազգային հիմնադրամից, որը կարող է տրամադրել, եթե Ուկրաինայում ներդրվեն բարեփոխումներ և ընդունվեն հակակոռուպցիոն օրենքներ։ Սակայն Գերագույն ռադան, որը գաղտնի ղեկավարում են մեծահարուստները, արգելափակում է այդ օրենքների փաթեթի քվեարկությունը։ Նախագահ Գոլոբորոդկոն հուսահատության մեջ է։ Նա խորհրդի և օգնության համար ստիպված է դիմել իր երդվյալ քաղաքական թշնամուն՝ նախկին վարչապետ Յուրի Իվանովիչ Չույկոյին (Ստանիսլավ Բոկլան), որին ինքն է բանտարկել կոռուպցիոն սկանդալից հետո։ Չույկոն առաջարկում է օգնել նախագահին իր խնդիրը լուծել իր համաներման պայմանով։ Նա մշակում է խորամանկ ռազմավարություն, որում անհրաժեշտ է արհեստականորեն շահերի բախում ստեղծել օլիգարխների միջև և ստիպել Գերագույն ռադային ընդունել պատգամավորների շրջանում ոչ ժողովրդականություն վայելող հակակոռուպցիոն օրենքների փաթեթը։

Ժամանակավոր դաշնակիցները՝ նախագահը և նախկին վարչապետը, ճամփորդության են մեկնում Ուկրաինայի տարածքով, որպեսզի իրականացնեն իրենց ծրագիրը։ Նրանք այցելում են Խարկով, Օդեսա, Զապորոժիե, Դնեպր և Լվով։ Նրանք սպասում էին բազմաթիվ արկածների, փորձություններ և նույնիսկ «տիտուշկաների» հետապնդումներ։

Արտադրություն 
Ֆիլմը դարձել է «Квартал 95» ստուդիայի 10-րդ ժապավենը՝ սկսած «Սերը մեծ քաղաքում» ֆիլմից, որը ստուդիան վարձույթով է թողարկել դեռևս 2009 թվականին։

Ֆիլմի յուրահատկությունն այն է, որ, ինչպես նշել է գրող և կինոսցենարիստ Անդրեյ Կոկոտյուխան, հակառակ «Квартал 95» ստուդիայի ավանդույթներին, որը իր նախորդ 9 ֆիլմերը դարձրել են 100 տոկոսանոց ռուսալեզու, «Ազգին ծառա 2» ֆիլմում առաջին անգամ հնչել է ուկրաինական խոսք և ֆիլմը «գրեթե կիսով չափ ուկրաինալեզու է»։

Ֆիլմի նկարահանումները սկսվել են 2016 թվականի օգոստոսի 13-ին Կիևի կենտրոնական երկաթուղային կայարանում և բացի մայրաքաղաքից, անցկացվել են Օդեսայում, Լվովում, Խարկովում և Զապորոժիեում։

Ֆիլմի սաունդթրեքում օգտագործվել են ուկրաինական այնպիսի խմբերի երգեր, ինչպիսիք են «Ріапобой», «BoomBox», «Друга Ріка» և ուրիշներ։

Դերերում 
 Վոլոդիմիր Զելենսկի - Վասիլի Պետրովիչ Գոլոբորոդկո, Ուկրաինայի նախագահ
 Ելենա Կրավեց - Օլգա Յուրիևնա Միշչենկո, Ուկրաինայի վարչապետ
 Անաստասիա Չեպելյու - Աննա Միխայլովնա, Ուկրաինայի նախագահի օգնական
 Ստանիսլավ Բոկլան - Յուրի Իվանովիչ Չույկո, նախկին վարչապետ
 Եվգենի Կոշևոյ - Սերգեյ Վիկտորովիչ Մուխին, արտաքին գործերի նախարար
 Միխայիլ Ֆատալով - Միքայել Թասունյան, Ուկրաինայի անվտանգության ծառայության ղեկավար
 Անաստասիա Չեպելյուկ - Աննա Միխայլովնա, նախագահի խորհրդական
 Գեորգի Պովոլոտսկի - Տոլյա, պահպանության պետ
 Օլգա Ժուկովցովա - Օքսանա Սկովորոդա, արտաքին գործերի նախարարի օգնական
 Վլադիմիր Գորյանսկի - Ռուստեմ Աշոտի Մամատով, օլիգարխ
 Դմիտրի Լալենկով - Միխայիլ Սեմենի Ռոյզման, օլիգարխ
 Յուրի Գրեբելնիկ - Անդրեյ Նիկոլայի Նեմչուկ, օլիգարխ
 Սերգեյ Քալանթայ - Օտտո Ադելվայնշտայներ, ԱՄՀ ղեկավար
 Անդրեյ Դանիլկո - Վերկա Սերդյուչկա / կամեո

Թողարկում 
Ֆիլմի ցուցադրությունը կայացել է 2016 թվականի դեկտեմբերի 19-ին Կիևում։ Ֆիլմը մեծ վարձույթի է դուրս եկել 2016 թվականի դեկտեմբերի 23-ին։ Ուկրաինայում ֆիլմի դիստրիբյուտորը դարձել է UFD ընկերությունն։ 

Բացի Ուկրաինայից, 2017 թվականի ապրիլի 27-ին ֆիլմը նաև վարձույթով է տրվել Բելառուսում.

Մրցանակներ և անվանակարգեր

Ծանոթագրություններ 

Ուկրաիներեն ֆիլմեր
2016 ֆիլմեր